《水调歌头 午日和其年》
清代·曹贞吉

何处斸蒲去，俯首饮醇醪。长安十度重午，令节又相遭。

不是今朝弧矢，不是今朝鱼腹，歌哭总无聊。云气挟雷鼓，疑听广陵涛。

忆当日，观竞渡，趁江潮。天风正怒，彷佛角黍饲馋蛟。

憔悴故园心眼，潦倒女儿景物，未足寄吾豪。和汝惊人句，土缶与云璈。

作者简介：曹贞吉(1634～1698) 清代著名诗词家。字升六，又字升阶、迪清，号实庵，安丘县城东关（今属山东省）人。曹申吉之兄。康熙三年进士，官至礼部郎中，以疾辞湖广学政，归里卒。嗜书，工诗文，与嘉善诗人曹尔堪并称为“南北二曹”，词尤有名，被誉为清初词坛上“最为大雅”的词家。